OpenLLM-France/wikimedia huggingface dataset:
# Trimetiloletano

Trimetiloletanoa konposatu organikoa da CH$_3$C(CH$_2$OH)$_3$ formula duenaa, alkoholen familiakoa. Kimikoki triol ba da, hots, hiru hidroxilo talde dituen alkohola. Bere esterrek oso ongi pairatzen dituzte tenperatura handiak, argia, hidrolisia eta oxidazioa.

## Sintesia

Trimetiloletanoa bi urratseko prozesu baten bidez sintetizatzen da propanala eta formaldehidoaren arteko kondentzazio-erreakzio bati jarraiki.
${\ce {CH3CH2CHO + 2 CH2O -> CH3C(CH2OH)2CHO}}$
eta,
${\ce {CH3C(CH2OH)2CHO + CH2O + NaOH -> CH3C(CH2OH)3 + NaO2CH}}$

## Erabilera

Trimetiloletanoa tarteko erreaktiboa da erretxina alkidikoen eta poliester-erretxinen, lubrifikatzaile sintetikoen eta beste erretxina berezi bazuen sintesian, non poliol ester bat oinarria den. Halaber, plastifikatzaile gisa eta titanio dioxidoan oinarritutako pinturetan usatzen da.
Trimetiloletanoaren nitrazioaren bidez trimetiloletano trinitratoa erdiesten da, monopropultsatzaile gisa baliatzen dena aeronautikan.

## Erreferentziak

* ↑ (Ingelesez) PubChem. «1,1,1-Tris(hydroxymethyl)ethane» pubchem.ncbi.nlm.nih.gov (Noiz kontsultatua: 2023-01-15).
* ↑ (Ingelesez) Werle, Peter; Morawietz, Marcus; Lundmark, Stefan; Sörensen, Kent; Karvinen, Esko & Lehtonen, Juha. (Stefan 2008). Alcohols, Polyhydric, ULLMANN'S Encyclopedia of Industrial Chemistry. Wiley‐VCH Verlag GmbH & Co. ISBN 9783527303854..

## Kanpo estekak

* Datuak: Q3460226
* Multimedia: Trimethylolethane / Q3460226
# Trimetilsilano

Trimetilsilanoa konposatu organosilizikoa da, (CH$_3$)$_3$SiH formula duena Si-H lotura erreaktiboa da eta, ondorioz, trimetilsiliol erradikala erraz formatzen da. Gas sukoia da.
Ez du erabilera handirik, baina geruza silizikoak jalkitzeko usatu izan da erdieroaleen industrian esaterako.

## Erreferentziak

* ↑ (Ingelesez) PubChem. «Trimethylsilane» pubchem.ncbi.nlm.nih.gov (Noiz kontsultatua: 2023-03-08).
* ↑ (Ingelesez) Chen, Sheng-Wen; Wang, Yu-Sheng; Hu, Shao-Yu; Lee, Wen-Hsi; Chi, Chieh-Cheng; Wang, Ying-Lang. (2012-03). «A Study of Trimethylsilane (3MS) and Tetramethylsilane (4MS) Based α-SiCN:H/α-SiCO:H Diffusion Barrier Films» Materials 5 (3): 377–384. doi:10.3390/ma5030377. ISSN 1996-1944. (Noiz kontsultatua: 2023-03-08).

## Kanpo estekak

* Datuak: Q1102218
* Multimedia: Trimethylsilane / Q1102218
# Trasmoz

Trasmoz Zaragozako probintziako udalerria da.

## Demografia

Demografia :
| 1991 | 1995 | 2001 | 2004 | 2008 |
| 80 | 74 | 65 | 62 | 87 |

## Gaztelua

Herriak XII. mendeko gaztelua du, 1212an Antso VII.a Nafarroakoak okupatu eta 1234an Jaume I.a Aragoikoak berreskuratu zuena.
Eskualdean sortutako sorginei buruzko kondairak Gustavo Adolfo Bécquerrek aipatuak izan ziren. Egun, jabea zoru-garbigailuaren asmatzailea zen Manuel Jalón da.

## Kanpo estekak

* Datuak: Q1628169
* Multimedia: Trasmoz / Q1628169
# Trassanel

Trassanel (frantsesez eta ofizialki: Trassanel) Okzitaniako udalerri bat da. Administratiboki Frantziako Aude departamenduan dago, Okzitania eskualdean. 2013an 33 biztanle zituen.

## Demografia
### Biztanleria

2007an Trassanel udalerrian erroldatutako biztanleak 24 ziren. Familiak 12 ziren, horien artean 4 pertsona bakarrekoak ziren (4 bakarrik bizi ziren emakumeak eta 4 bakarrik bizi ziren emakumeak), 4 seme-alabarik gabeko familiak ziren eta 4 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 26 etxebizitza zeuden, 12 familiaren etxebizitza nagusia ziren, 11 bigarren erresidentzia ziren eta 3 hutsik zeuden. Etxebizitza guzti hauek 26etxeak ziren. 12 etxebizitza nagusietatik 9 bere jabearen bizilekua ziren eta 3 alokairuan okupaturik zeuden; 1ek gela bat zuen, 2 etxek bi zituzten, 1ek hiru zituen, 2 etxek lau zituzten eta 5 etxek bost zituzten. 7 etxek euren parking plaza propioa zuten azpian. 3 etxetan ibilgailu bat zegoen eta 7 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Trassanel udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 0 | 75-79 | 4 |
| 0 | 70-74 | 0 |
| 0 | 65-69 | 0 |
| 0 | 60-64 | 0 |
| 0 | 55-59 | 0 |
| 4 | 50-54 | 4 |
| 0 | 45-49 | 0 |
| 4 | 40-44 | 4 |
| 0 | 35-39 | 0 |
| 0 | 30-34 | 0 |
| 0 | 25-29 | 0 |
| 0 | 20-24 | 0 |
| 0 | 15-19 | 4 |
| 0 | 10-14 | 4 |
| 0 | 5-9 | 4 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 18 ziren, horien artean 12 aktiboak ziren eta 6 inaktiboak ziren. 12 pertsona aktiboak lanean(8 gizon eta 4 emakume) zeuden.. 6 pertsona inaktiboetatik 2 erretiraturik zeuden, 2 ikasten zeuden eta 2 "bestelako inaktibo" gisa sailkaturik zeuden.

### Ekonomia jarduerak

2007an herrian zegoen saltoki bakarra administrazio publikoko enpresa batena zen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1013047
* Multimedia: Trassanel / Q1013047
# Trasna na dTonnta

Trasna na dTonnta (euskaraz Olatutan barna) irlandar abesti herrikoi bat da, maiz lehen maila edo oinarrizko hezkuntzako irlandar haurrei irakasten zaielarik. Irlanda osoan nahiko ezaguna da, nagusiki aipatutako konderrian. "Westering Home" ("Mendebaldeko Jaiotetxea") doinuarekin abestu ohi da.
Abestiak atzerrian zehar itsas bidaia burutu ondoren Irlandara itzultzera doan itsasgizon edo bidaiari baten kontakizuna alzatzen du. Abestia irlanderaz abestu ohi da eta jatorria Donegal konderriko Gaoth Dobhair udalerriko eremuan du.

## Hitzak

| Irlanderaz Trasna na dtonnta, dul siar, dul siar, Slán leis an uaigneas ‘is slán leis an gcian; Geal é mo chroí, agus geal í an ghrian, Geal bheith ag filleadh go hÉirinn! Chonaic mo dhóthain de Thíortha i gcéin, Ór agus airgead, saibhreas an tsaoil, Éiríonn an croí ‘nam le breacadh gach lae ‘S mé druidim le dúthaigh mo mhuintir! Ar mo thriall siar ó éirigh mo chroí An aimsir go hálainn is tonnta deas réidh Stiúradh go díreach go dúthaigh mo chliabh ‘S bheidh mé in Éirinn amárach! Muintir an Iarthair ‘siad cairde mo chroí, Fáilte ‘is féile bheidh romham ar gach taobh. Ar fhágaint an tsaoil seo, sé ghuidhim ar an Rí Gur leosan a shinfear i gcill mé. | Euskaraz Olatuetan barna, mendebalderantz, mendebalderantz! Agur bakardade eta aparteko urruntasunari; Nire bihotzak eta eguzkia distiratsu daude, Irlandara itzultzeaz alai! Atzerriko herrialdeak ikusteko nire irrikia bete nuen, Urre eta zilar, munduko aberastasunak, Egun bakoitzaren amaieran nire bihotza goratuz doa, Nire jendearen lurraldea hurbil ikusten baitut! Nire bidaian oi nire bihotza goratuz doa Eguraldia ederra da eta olatuak irmo daude Nire bihotzeko lurraldea zuzenean gidatuaz Eta bihar Irlandan izango naiz! Mendebaldeko jendea nire bihotzeko lagunak dira, Edozein bazterretan ongietorria eta ospakizuna zain ditut. Bizi hau uzterakoan Jaunari otoi egiten diot Haiekin hilerrian atseden har dezadan! |

## Kanpo estekak

* Na Casaidigh musika taldearen Trasna na dTonnta abestiaren bertsioa entzungai (Gaeleraz)
* Abesbatza bat Trasna na dTonnta abestia abestuz entzungai (Gaeleraz)
* John Spillane abeslariaren Trasna na dTonnta abestiaren bertsioa entzungai (Gaeleraz)
* Datuak: Q7835759
# Trasobares

Trasobares (aragoieraz Trasobars) Zaragozako probintziako udalerria da, Aragoin, Espainia. 2008an 165 biztanle zituen 71,8 kilometro koadroko azaleran. Aranda eskualdean dago.

## Kanpo estekak

* Datuak: Q1639140
* Multimedia: Trasobares / Q1639140
# Traspinedo

Traspinedo Valladolideko udalerria da, Tierra de Pinares eskualdean dagoena.
2009ko urtarrilaren 1eko erroldaren arabera 1.028 biztanle zituen.

## Ikus, gainera

* Valladolideko udalerrien zerrenda

## Kanpo estekak

* (Gaztelaniaz) Udalaren webgunea.
* (Gaztelaniaz) Valladolideko udalerrei buruzko webgunea Valladolideko aldundiaren webgunean.
* Datuak: Q1764593
* Multimedia: Traspinedo / Q1764593
# Trasmosomos

Trasmosomos Enkarterrin dagoen mendilerroa da, Balmaseda eta Zalla artean dagoena.
698 metroko altuera dauka. Batzuetan Santxosolo izena ere hartu du.

## Igoera

* Balmaseda ( 1o 30 m )
* Antuñano ( 1o 30 m ).

## Erreferentziak

* ↑ EODA: Zalla
* ↑ Euskal Herriko Mendien Katalogoa 2007ko otsaila, 2009ko apirila, Euskal Mendizale Federazioa. Katalogo horretako toponimoek Euskaltzaindiaren Onomastika Batzordearen oniritzia dute. (EODA) Trasmosomos (Mendikat)

## Kanpo estekak

* Datuak: Q16519066
# Trassenheide

Trassenheide Alemaniako udalerri bat da, Mecklenburg-Aurrepomerania estatuan. Azken zentsuaren arabera 943 biztanle zituen, 6,53 kilometro koadroko azaleran..

## Kanpo estekak

* Datuak: Q179934
* Multimedia: Trassenheide / Q179934
# Trasquera

Trasquera Italiako udalerri bat da. Verbano-Cusio-Ossolako probintzian kokatuta dago, Piemonte eskualdean. 179 biztanle ditu, 39,6 kilometro koadroko azaleran banatuta.

## Mugakideak

Trasquerak honako udalerri hauekin egiten du muga:
Bognanco Crevoladossola Domodossola Varzo Zwischbergen

## Kanpo estekak

* Datuak: Q23706
* Multimedia: Trasquera / Q23706
# Trassem

Trassem Alemaniako udalerria da. Renania-Palatinatua estatuan kokatuta dago, [[Treveris-Saarburg (barrutia)|Treveris-Saarburg]] barrutian. 2014an 1.179 biztanle zituen 7,53 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q656830
* Multimedia: Trassem / Q656830
# Trastamara etxea

Trastamara Gaztelan jatorria zuen Erdi Aroko errege-etxea izan zen, Gaztela (1369-1504), Aragoi (1412-1516), Nafarroa (1425-1479) eta Napoli (1458-1501) erresumetan nagusitutakoa. Leinua Borgoina etxearen adarra zen eta Trastamara konderritik hartzen du izena. Lehendabiziko erregea Henrike II.a Gaztelakoa (1369 – 1379) izan zen, Petri I.a Gaztelakoa sasi-anaia ordezkatu zuena.
Trastamarakoak Aragoiko errege bihurtu ziren, Caspeko Itunari (1412) esker, Martin I.a Aragoikoa 1410ean hil zenean adostua. Leinuaren azken erregea Fernando II.a Aragoikoa izan izan zen. Haren biloba Karlos V.ak, Habsburgo etxeak, ordezkatu zituen Trastamara leinukoak.

## Bibliografia

* Julio Valdeon Luque: Los Trastámaras. Madrid, Temas de Hoy argitaletxea, 2001. ISBN 84-8460-129-3.

## Kanpo estekak

* Datuak: Q269876
* Multimedia: House of Trastámara / Q269876
# Tresparrett

Tresparrett, Ingalaterrako Kornualles konderriko herrixka bat da.

## Kanpo estekak

* Datuak: Q7838800
# Trespondeko geralekua

Tresponde Euskal Herriko Arabako tren geraleku bat da, Iruña Oka udalerrian kokatuta dagoena.
Geralekua 1862ko urtarrilaren 26an ireki zen eta 2010eko urtarrilaren 1an itxia.

## Egoera

Geralekua honako burdinbide hauen ibilbidearen zati da:
* Madril — Hendaia: 483,900 kilometro-puntua

## Historia

Geralekua 1862ko urtarrilaren 26an inauguratu zen Miranda Ebro - Gasteiz tartea martxan jarri zenean Madril—Hendaia burdinbidea erradialean. 2004ko abenduaren 31tik Renfe Operadorak linea ustiatzen du, Adif trenbide-instalazioen titularra den bitartean.
Geralekua ez zen inoiz oso ezaguna izan, Gasteizekiko hurbiltasunak, Trespondeko biztanleek, geralekutik 2 kilometro baino gehiagora, ibilgailu pribatua nahiago izatea eragin baitzuen, trenaren ordez.

## Geralekua

Geralekuak bi alboko nasa zituen, trenbide-pasagune baten bidez konektatuak. Bidaiarientzako babesleku txiki bat zegoen, A-4302 errepidearen inguruan. Nasak suntsituak izan direnez, aztarna bakarra katenariatik datorkigu, eremu honetan pixka bat zabalagoa dena nasetan zegoelako.

## Zerbitzuak

Tren batek ere ez du geralekuan geldialdirik egiten.

## Etorkizuna

ArabaTran proiektuaren barruan, Euskotrenek Miranda Ebro - Altsasu lineak bide horretatik zirkulatuko du, eta, beraz, berriro ireki ahal izango da.

## Erreferentziak

* ↑ EuroFerroviarios. «Tresponde (geralekua)» www.euroferroviarios.net (Noiz kontsultatua: 2020-06-13).
* ↑ https://web.archive.org/web/20160702083546/http://www.spanishrailway.com/2012/02/20/caminos-de-hierro-del-norte-de-espana/
* ↑ «ABUAF - Ferrocarril del Norte» www.abuaf.com (Noiz kontsultatua: 2020-04-29).
* ↑ (Gaztelaniaz) «El estudio del Arabatran plantea cinco alternativas para mejorar la conexión entre Miranda, Vitoria y Alsasua» El Correo 2018-02-08 (Noiz kontsultatua: 2020-04-29).

## Ikus, gainera

* Administrador de Infraestructuras Ferroviarias
* Renfe Operadora

## Kanpo estekak

* ADIF enpresako web gunea
* RENFE enpresako web gunea
* Datuak: Q92474911
| | Langraiz | Tresponde | Jundiz | |
| Madril–Chamartin | | | | Hendaia |
# Tresparrett Posts

Tresparrett Posts, Ingalaterrako Kornualles konderriko herrixka bat da, St Gennys parrokia zibilean.

## Kanpo estekak

* Datuak: Q7838801
# Trespoey

Trespoey Frantziako Paue hirian dagoen auzo bat da, hiriaren ekialdean dagoena. XIX. mendearen erdialdean bertan kokatu ziren Frantzia bisitatzen zuten britainiar eta estatubatuarrek.

## Kanpo estekak

* Datuak: Q16681075
# Trespondeko zubia

Trespondeko zubia Iruña Okan dagoen zubia da, Trespondeko herrian. Hamahiru begiko zubia da, 99 metro luze. Nahiz eta ohituraren arabera zubi erromatartzat jo den, ikerlariek diotenez ezin da izan XVI. mendekoa baino aurreragokoa.
2001eko irailaren 5an, Eusko Jaurlaritzak monumentu izendatu zuen, Sailkatutako Kultura Ondasuna.

## Ezaugarriak

Tradizioz erromatartzat jo da zubia, Iruñako Oppidum-a dagoen muinotik hurbil dagoelako, baina ez dago bere sorrera argi azaldu dezakeen inolako azterketarik. Bere arkitekturari erreparatuz gero, ordea, bistan dituen zatiei noski, ordukoak baino berriagoak diren kanonen arabera eginda dago.
Hamahiru begiko zubia da. Horietako sei, herritik urrutien daudenak, besteak baino handixeagoak dira. Zutabeen sekzioa angeluzuzena da eta brankaduna. Horretaz gain, hegaletako estriboak ditu. 99 m luze da eta zabalera, bazterguneak eta brankak kenduta, 4,50 m ingurukoa da. Kareharrizko harrizabalez eginda dago eta karemorteroz hartuta. Harlangaitza oso irregularra da, branken hegaletan apur bat eskuairan. Zoladuran harlauzak ageri dira.
Zubiaren sarbidean elementu bat dago, zertarako eginda dagoen ez dakiguna, eta harlanduak bata bestearen gainean handienetik txikienera jarrita egindakoa da.
Landutako elementu bakarrak petrilak dira. Horiek, egindako azken eraberritzekoak dira, izan ere, 1915eko argazkietan zubiak ez zuen horrelakorik. Eurok kokatzeko egindako lanak ez dira apartekoak, izan ere, petrilok zubiaren ertza baino barrurago kokatuta daude eta angeluan egindako erremateak ertz biziak dituzte eta ez dute inolako tailarik.
J. Liz Guiral eta M. Martín Bueno-ren arabera, zubiaren egituraren azterketak argi uzten du, inolako zalantzarik gabe, modernoa dela. Euren liburuaren lehen zatian jasotzen den azterlanean zubiaren auzia aztertu izan da eta ondorioa da, zubiaren fabrika ezin dela izan XVI. mendekoa baino aurreragokoa, zubia handitu egin zela eskuin aldera XVII. mendean eta harrezkero, eraberritzeak egin dizkiotela. Aipatzekoak dira eraberritzeen artean 1845ean Martin Sarazibarrek egindakoa eta 1960ko hamarkadan Manuel Llorentek egindakoa, eta bestalde, 1915an apurtu zelako egindako konponketa-lanak.

## Ikus, gainera

* Iruña-Veleia

## Kanpo estekak

* Kultura Ondasun izendapena EHAAn
* Datuak: Q9064446
* Multimedia: Bridge of Trespuentes / Q9064446
# Trespass (2011ko filma)

Trespass (euskaraz Bekatu), 2011ko Joel Schumacher estatubatuarrak zuzendutako thriller film bat da. Nicolas Cage, Nicole Kidman, Ben Mendelsohn, Cam Gigandet, Liana Liberato, Jordana Spiro, Dash Mihok, Emily Meade eta Nico Tortorella aktoreek antzeztu zuten.
2011ko Torontoko Zinemaldian estreinatu zen.

## Argumentua

Oharra: Atal honek istorio osoa edo amaiera argitzen du.
Kyle (Nicolas Cage) eta Sarah Miller (Nicole Kidman) senar-emazteek Avery (Liana Liberato) alaba nerabearen gurasoak dira eta egoera ekonomiko bikaina. Gau gbatez, poliziaz jantzitako bi gizaseme Millertarren etxean aurkeztuko dira, Millertarrak haietaz fidatu eta etxean sartzen utziko diete. Orduan, Millertarren amesgaiztoa hasiko da.

## Aktoreak

* Nicolas Cage: Kyle Miller
* Nicole Kidman: Sarah Miller
* Cam Gigandet: Jonah
* Jordana Spiro: Petal
* Ben Mendelsohn: Elias
* Liana Liberato: Avery Miller
* Dash Mihok: Ty
* Nico Tortorella: Jake
* Emily Meade: Kendra
* Terry Milam: Travis
* Brandon Belknap: Dylan
* Tina Parker: Segurtasun arduraduna
* Dave Maldonado: Segurtasun zaindaria
* Nilo Otero: Big jauna
* Simona Williams: Big andrea
* Matthan Harris: Festako gonbidatua
* Christopher Márquez: Festazalea
* Caroline M. Schreiber: Festazalea
* Sam Velasquez: Festazalea
* Stephen Stanton
* Marchello Stewart: Date
* Gracie Whitton: Avery gaztea
* Joshua Wilkins: Festazalea

## Kanpo loturak

* IMDBko fitxa irakurgai (Ingelesez)
# Tress MacNeille

Teressa Claire Payne edo Tress MacNeille (Chicago, Illinois, AEB, 1951ko ekainaren 20a) estatubatuar aktorea, ahots-aktorea, abeslaria eta disko jartzailea da. Ezaguna da marrazki bizidunetako telesailetako pertsonaiei ahotsa ematen dielako, hala nola Simpsondarrak, Futurama, Rugrats, All Grown Up!, Tiny Toon Adventures, Mickey Mouse Works, House of Mouse eta Animaniacs.

## Ibilbidea

Simpsondar-en paper garrantzitsuenak Agnes Skinner, Brandine Spuckler eta Lindsey Naegle dira; eta buruz egiten duen Ama interpretazioa, berriz, Futuramako bere paperetan nabarmenena da. 1999an, Daisyren ahots bihurtu zen.
MacNeille-k telebistako serie eta marrazki bizidun ugaritan eman du ahotsa; besteak beste, Chip & Dale's Rescue Rangers eta Tiny Toon Adventuresen, baita anime-itzulpenak ingelesez bikoiztea ere. Lehoiaren ahotsa ere bada Lilly the Witch-en.
MacNeille "Weird Al" Yankovic-ekin kantatu eta agertu zen musika-bideoan (Lucille Ball bezala), "Ricky" abestian; I Love Lucy telebista-programan oinarrituta zegoen, eta "Mickey" abestiaren parodia egin zuen. Yankovic Runningen 1999ko albumean ere agertu zen MacNeille, Jerry Springerren, Scissors-ekin.

## Interpretatutako pertsonaiak
### Simpsondarrekin

* Agnes Skinner
* Lindsey Naegle
* Dolph
* Brandine Spuckler
* Cookie kWan
* Ms. Albright
* Mr. Glick
* Bernice Hibbert
* Brunella Pommelhorst
* Poor Violet
* Eleanor Abernathy
* Gino Terwilliger
* Lunchlady Doris
* Manjula Nahasapeemapetilon
* Belle, madame Bart After Dark-en
* Nelson Muntzen ama.
* Plopper, Homer Simpsonen txerria Los Simpsonen: filma
* Colin, Lisa Simpsonen mutil-laguna Los Simpson-en: filma
* Cora
* Audrey McConnell
* Erik
* Sarah Wiggum
* Dame Judith Underdunk Sideshow Boben ama.
* Harry Potter
* Beste pertsonaia batzuk

## Pata Daisy gisa

* Mickey Mouse Works
* Mouseko House
* Mickey Mouse-ren etxea
* Mickey Mouse: Gurpil gaineko abenturak
* Mickey, Donald, Goofy: The Three Musketeers
* Mickey's Twice Upon a Christmas
* Mickey's Magical Christmas

## Babsy Bunny gisa

* Tiny Toons
* Tiny Toons: Udaberriko oporrak
* Tiny Toons: Nola pasatu nituen oporrak.
* Tiny Toons: Beldurrezko ipuinak
* Tiny Toonsen Gabonetako saio berezia

## Erreferentziak

* ↑ (Gaztelaniaz) «Tress MacNeille» Simpson Wiki en Español (Noiz kontsultatua: 2023-06-04).
* ↑ (Gaztelaniaz) «Descubre más sobre Tress MacNeille» Famous Birthdays (Noiz kontsultatua: 2023-06-04).
* ↑ (Ingelesez) «Tress MacNeille» IMDb (Noiz kontsultatua: 2023-06-04).
* ↑ ISSN https://www.behindthevoiceactors.com/Tress-MacNeille/..
* ↑ (Gaztelaniaz) «Tress MacNeille: Cumpleaños, Edad y Zodiaco» Happy Happy Birthday (Noiz kontsultatua: 2023-06-04).
* ↑ (Gaztelaniaz) «Tress MacNeille» cine.com (Noiz kontsultatua: 2023-06-04).
* ↑ (Ingelesez) «Tress MacNeille by raggyrabbit94 on DeviantArt» www.deviantart.com 2013-04-08 (Noiz kontsultatua: 2023-06-04).

## Kanpo estekak

* Tress MacNeille artxibatua, . Voice Chasers Database ((Ingelesez))
* Tress MacNeille en Internet Movie Database (en inglés).
* Datuak: Q237530
* Multimedia: Tress MacNeille / Q237530
# Txakur-lepoko

Txakur-lepokoa txakur baten lepoaren inguruan jarritako lepokoa da. Lepokoa hau erabiltzen da txakurra gobernatzeko, identifikaziorako, apaindurarako edo babeserako erabil daiteke. Identifikazio-etiketak eta albaitariaren informazioa txakur-lepokoetan jartzen dira maiz. Lepokoak, sarritan, korrea edo uhalarekin batera erabiltzen dira txakurrari eusteko.

## Txakurraren osasuna

Lepokoak inoiz traumatikoak izan daitezke txakurrarn trakean, txakurrak kontra egiten badu lepoan presio larria eraginez. Arnesa lepokoaren ordez erabiltzea onuragarria izan daiteke joera hori duten txakurren arteant. Aldiz, lepoko lerdenak edo buru txikiagoak dituzten txakur-arrazak erraz irristatzen dira lepokoetatik kanpo, askeegiak baitira. Hori saihesteko, gerriko-belarria duten piezak erabil daitrezke, horrela lepoaren inguruan presioa banatzeko tenkatuz. Lepokoak ez dira erabili behar txakurra zaintza gabe aske egon daitekeen kasuetan.

## Iruditegia

* Larruzko belarri edo hebillazko lepokoa, tradizionala.
* Nilonezko azkar askatzeko gerriko-belarria duen lepokoa, identifikazio eta etiketa medikoekin
* Txakur-lepokoa eta uhala BDSM jardueretarako ere erabiltzen dure pertsonek.
* Kangal txakur arraza turkiarra, mastin bat, ardiak babesten dituen lepoko bereziarekin, garranga euskaraz.

## Erreferentziak

* ↑ (Ingelesez) «Choosing a Dog Collar» American Humane (Noiz kontsultatua: 2023-01-21).

## Kanpo estekak

* Artikulu hau, osorik edo zatiren batean, Ingelesezko Wikipediako «Dog collar» artikulutik itzuli da; zehazki, 2021-11-09ko bertsio honetatik. Izan ere, artikulu horretan aritu diren wikilariek GFDL edo CC-BY-SA 3.0 lizentziekin argitaratu dute beren lana.
* Datuak: Q8441013
* Multimedia: Dog collars / Q8441013
# Txakur-amets (argipena)

Txakur-amets hitza, gehienetan gaitzesgarri moduan erabiltzen dena, adiera zenbait ditu:
* psikologian, fantasia;
* etorkizunean aldeko egoera izango delako uste irrazionala edo gehiegizko baikortasunezko sinesmena.
# Txakur-tenia

Txakur-tenia (Echinococcus granulosus) Cestoda klaseko bizkarroi platelmintoa da.
Heldua denean zakurraren, otsoaren eta behien hesteetan bizi izaten den tenia mota. Lau segmentu izaten ditu. Tenia mota horren larbak behien, ardien, beste hainbat belarjaleen eta, sarria ez den arren, gizakiaren zenbait organotan koka daiteke. Larba horiek giltzurrunetan eta burmuinetan kokatzen direnean ebaketaz bakarrik gal daitezke. Horiez gainera, Taenia saginata eta Diphyllobothrium latum izenekoak dira ezagunak, gizakiaren bizkarroiak direnak.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2015-12-11 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q630200
* Multimedia: Echinococcus granulosus / Q630200
* Espezieak: Echinococcus granulosus
# Txakur-igeri

Txakur-igeria igeriketa estilo bat da, soil eta oinarrizkoena. Honetan datza: Igerilaria bularra uretan duela etzan eta beso-hankak nahieran mugitzen ditu txakurrek igeri egiteko modua oroitarazten duen estiloan, betiere burua uretik kanpo ageri dela. Lehorrean egiten den gorputz-mugimenduaren antzeko mugimendua da uretakoa.

## Kanpo estekak

* Datuak: Q964225